ราฟาแอล วาราน

ราฟาแอล ซาวีเย วาราน (; เกิด 25 เมษายน ค.ศ. 1993) เป็นนักฟุตบอลชาวฝรั่งเศส ปัจจุบันเล่นในตำแหน่งกองหลังให้แก่แมนเชสเตอร์ยูไนเต็ด ในพรีเมียร์​ลีก​

วารานเริ่มเล่นฟุตบอลอาชีพกับสโมสรล็องส์ โดยในฤดูกาล 2010–11 เขาได้เริ่มลงซ้อมกับทีมชุดใหญ่และมีชื่อเป็นสำรองในเกมลีกบางนัด ก่อนที่เขาจะได้ลงเล่นให้แก่ทีมชุดใหญ่ครั้งแรกด้วยวัย 17 ปี ในเกมลีกนัดที่พบกับมงเปอลีเย หลังจากที่อยู่กับสโมสรฝรั่งเศสหนึ่งฤดูกาล วารานได้ย้ายไปเรอัลมาดริดในช่วงฤดูร้อน 2011 ก่อนที่จะย้ายไปแมนเชสเตอร์ยูไนเต็ดในอีกสิบปีถัดมา

วารานลงเล่นให้แก่เรอัลมาดริดมากกว่า 300 นัดและพาทีมชนะเลิศถ้วยรางวัลได้ถึง 18 รายการ ซึ่งรวมถึงลาลิกาสามสมัย, โกปาเดลเรย์หนึ่งสมัย, ยูฟ่าแชมเปียนส์ลีกสี่สมัย และฟุตบอลชิงแชมป์สโมสรโลกสี่สมัย โดยในตอนที่เขาพาทีมชนะเลิศยูฟ่าแชมเปียนส์ลีก ฤดูกาล 2016–17 ซึ่งเป็นแชมป์ยุโรปสมัยที่สามของเจ้าตัว เขามีอายุ 24 ปี ทำให้เขากลายเป็นกองหลังอายุน้อยที่สุดที่ชนะเลิศรายการนี้สามสมัย ทำลายสถิติเดิมของเปาโล มัลดีนีที่ชนะเลิศรายการนี้เป็นสมัยที่สามตอนเขาอายุ 26 ปี

วารานเคยลงเล่นให้แก่ทีมชาติฝรั่งเศสรุ่นอายุไม่เกิน 18 ปี, 20 ปี และ 21 ปี ก่อนที่จะได้ลงเล่นให้แก่ทีมชาติชุดใหญ่ครั้งแรกในเดือนมีนาคม ค.ศ. 2013 เขาเป็นส่วนหนึ่งของทีมชาติฝรั่งเศสชุดลุยศึกฟุตบอลโลก 2014 ซึ่งเขาเขาได้รับรางวัลผู้เล่นดาวรุ่งยอดเยี่ยม และเป็นส่วนหนึ่งของทีมชาติชุดที่ชนะเลิศฟุตบอลโลก 2018 ที่เขาได้ลงเล่นให้แก่ทีมครบทุกนาที

ชีวิตส่วนตัว
วารานแต่งงานกับ Camille Tytgat, และให้กำเนิดลูกชายชื่อ Ruben กับลูกสาวชื่อ Anaïs

สถิติอาชีพ

สโมสร

ทีมชาติ

เกียรติประวัติ 

เรอัลมาดริด
 ลาลิกา: 2011–12, 2016–17, 2019–20
 โกปาเดลเรย์: 2013–14
 ซูเปร์โกปาเดเอสปัญญา: 2012, 2017, 2019–20
 ยูฟ่าแชมเปียนส์ลีก: 2013–14, 2015–16, 2016–17, 2017–18
 ยูฟ่าซูเปอร์คัพ: 2014, 2016, 2017
 ฟุตบอลชิงแชมป์สโมสรโลก: 2014, 2016, 2017, 2018

แมนเชสเตอร์ยูไนเต็ด
 อีเอฟแอลคัพ: 2022–23

ฝรั่งเศส
 ฟุตบอลโลก: 2018

รางวัลส่วนตัว
 ฟีฟ่าฟิฟโปร เวิลด์11: 2018
 ทีมยอดเยี่ยมแห่งปีของยูฟ่า: 2018
 ผู้เล่นยอดเยี่ยมประจำฤดูกาลในยูฟ่าแชมเปียนส์ลีก: 2017–18
 ทีมแฟนตาซีฟุตบอลโลก: 2018
 ดรีมทีมฟุตบอลโลก: 2018
 ทีมยอดเยี่ยมของโลกโดยสหพันธ์ประวัติศาสตร์และสถิติฟุตบอลระหว่างประเทศ: 2018

เครื่องราชอิสริยาภรณ์
 เครื่องอิสริยาภรณ์เลฌียงดอเนอร์: 2018

อ้างอิง

แหล่งข้อมูลอื่น

 Profile at the Manchester United F.C. website
 
 
 
 

นักฟุตบอลชาวฝรั่งเศส
นักฟุตบอลทีมชาติฝรั่งเศส
ผู้เล่นสโมสรฟุตบอลเรอัลมาดริด
ผู้เล่นสโมสรฟุตบอลแมนเชสเตอร์ยูไนเต็ด
บุคคลที่เกิดในปี พ.ศ. 2536
ผู้เล่นในลาลิกา
ผู้เล่นในลีกเอิง
ผู้เล่นในพรีเมียร์ลีก
กองหลังฟุตบอล
ผู้เล่นในฟุตบอลโลก 2014
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ผู้เล่นในชุดชนะเลิศฟุตบอลโลก
ผู้เล่นในชุดชนะเลิศยูฟ่าแชมเปียนส์ลีก
บุคคลจากลีล